Hispaania diplomaatlik esindaja Eestis ja Soomes pani oma ameti maha
Hispaania diplomaatlik esindaja Eestis ja Soomes Jose R. Gomez-Acebo on Hispaania välisministeeriumile Madridi telegraafilisel teel teatanud, et ta paneb oma ameti maha. Saadiku-kohast on juba varemalt loobunud Hispaania esindajad Riias, Kaunases, Viinis ja mitmel pool mujal.

Hispaanial oli küll Eestis ja Soomes alaline saatkond, kuid täievolilist ministrit ― saadikut, Hispaanial siin ei olnud. Nende kahe maa peale oli Hispaania esindajaks ja saatkonna töö juhiks asjadeajaja (charge d’affaires), kelle alaliseks asukohaks oli Helsingi.

Nagu kuulda, on ametist tagasi astunud Hispaania diplomaatlik esindaja Soomes ja Eestis J. R. Gomez-Acebo jäänud esialgu eraisikuna edasi Soome, ootama ära Hispaania kodusõja lahenemist. 

Uus Eesti
1936